Blanca Onaindia

María Blanca Onaindia Garitaonandia (Zaldibar, Bizkaia, 1951ko urtarrilaren 5a) politikaria, Zaldibar udalerriko lehenengo emakume alkatea izan zen, 1995 eta 1999 urteen artean jardun zuen jelkidea.  2025ean omendu zuten herrian bertan.  

 Ibilbidea 
Mallabitarrak zituen gurasoak: Aitxu auzokoa zen Juan aita eta gertukoa ama, San Trokaz baserriko alaba. Bizitzak Zaldibarrera eraman zituen eta bertan jarri zuen erraketista profesionala izandako Jesusa amak janari-denda bat, luzaroan izango zuena. 

Blanca Onaindia 1995ko ekainaren 17an izendatu zuten Zaldibarko alkate, EAJ alderdia ordezkatuz, eta egun hartan bertan hartu zuen herriko aginte makila mugarri bat ezarriz: postu hori hartzen zuen lehenengo emakumea izan zen. 1995eko udalbatza 9 gizonek eta 2 emakumek osatzen zuten; 30 urte beranduago, 2025ean, 9 emakumek eta 2 gizonek osatuko zuten.

1995etik 2025era Zaldibarren Onaindia ez zen emakume alkate bakarra izan, Idoia Mendiolagaray (EAJ-2009.02.06an), Arantza Baigorri (EH Bildu-2011) eta Eneritz Azpitarte Aranzabalek (EH Bildu-2018.02.18) jarraitu baizioten.

Zaldibarko Koraleko abeslaria da Blanca.

 Eliza 
Aita Santuaren bedeinkazioarekin, mezetan Gure Jauna ematen hasi ziren emakumeak. Bizkaian abade kopuru eskasa arintzen zuen kolektibo horretako emakumeetako bat izan da Onaindia. Bere esanetan:«Gauza gehiago egin beharko genituzke emakumeok Elizan, ardura postuetan egotea, esaterako.»  

 Aintzatespenak 

 2025eko ekainaren 14an alkate izendatu zuten egunaren 30. urteurrena ospatu zen Zaldibarren eta bertan omenaldia egin zion egungo alkateak, Eneritz Azpitartek. Besteak beste, ohorezko makila oparitu zioten "Emakumeentzako bide-urratzaile. Esker onez, duela 30 urte hartutako konpromisoagatik’ inskripzioa zuena.

 Erreferentziak 

 Kanpo estekak 

Kategoria:Zaldibartarrak
Kategoria:Emakume alkateak
Kategoria:Zaldibarko alkateak
Kategoria:Euskal Herriko emakume alkateak